Your Name.

er en japansk animasjonsfilm fra 2016 som er skrevet og regissert av Makoto Shinkai. Den er basert på hans roman med samme navn. Romanen ble utgitt én måned før filmpremieren. Your Name. dreier seg om en jente som går på videregående skole i landlige Japan og en jevnaldrende gutt i Tokyo, og deres opplevelser når de bytter kropper.

Your Name. ble animert av CoMix Films, og distribuert av Toho. Den hadde premiere på Anime Expo-konvensjonen i 2016 i Los Angeles 3. juli 2016, og i Japan 26. august 2016. Den ble den fjerde mest innbringende filmen i Japan noen sinne, den åttende mest innbringende tradisjonelt animerte filmen, og den mest innbringende animefilmen verden over, med en total fortjeneste på mer enn 328 millioner amerikanske dollar.

Handling 
Mitsuha, en videregående skolejente som bor i bygden Itomori i Japans fjellbelagte Hida-område, er lei av landlivet og ønsker at hun var en kjekk Tokyo-gutt. Sammen med bestemoren og lillesøsteren sin lager hun kuchikamizake og forlater den som en ofring i familiegraven på en fjelltopp utenfor bygden.

Mitsuha begynner å bytte kropp med Taki, en gutt som går på videregående skole i Tokyo. Minnene deres etter hvert bytte forsvinner raskt, liknende drømmer. De skjønner at opplevelsene deres er ekte da vennene og familiene deres forteller dem at de nylig har oppført seg merkelig. I begynnelsen kommuniserer de ved å etterlate notater i Mitsuhas notatbok og på Takis telefon, og griper inn i hverandres liv. Mitsuha hjelper Taki med å utvikle et forhold til kollegaen hans, Miki, mens Taki hjelper Mitsuha med å bli populær på skolen. Mitsuha forteller Taki om en komet som er forventet å passere Jorden om noen få dagers tid, på samme dag som det skal arrangeres festival i bygda hennes.

Karakterer 
 Taki Tachibana spilt av Ryunosuke Kamiki (japansk) og Michael Sinterniklaas (engelsk) er en ungdomsskole-elev i Tokyo. Han er 17 år gammel, og går på Tokyo Metropolitan High School. Han er en dyktig kunstner, og har ambisjoner om å bli arkitekt som voksen.
 Mitsuha Miyamizu spilt av Mone Kamishiraishi (japansk) og Stephanie Sheh (engelsk) er en jente på videregående skole, som er misfornøyd med tilværelsen sin i Itomori i Gifu. Hun er en 17 år gammel, og elev på andre året ved Itomori High School.
 Katsuhiko Teshigawara spilt av Ryo Narita (japansk) og Kyle Hebert (engelsk) er en av Mitsuhas klasse-kamerater, som er forelsket i Mitsuha.
 Sayaka Natori spilt av: Aoi Yūki (japansk) og Cassandra Morris (engelsk) er en av Mitsuhas klassekamerater, og hennes beste venninne.
 Tsukasa Fujii spilt av: Nobunaga Shimazaki (japansk) og Ben Pronsky (engelsk) er en klassekamerat, og venn av Taki. Han er i likhet med Taki interessert i arkitektur. Han jobber deltid ved samme restaurant som Taki og Takagi.
 Shinta Takagi spilt av: Kaito Ishikawa (japansk) og Ray Chase (engelsk) er en klassekamerat, og venn av Taki.
 Miki Okudera spilt av Masami Nagasawa (japansk) og Laura Post (engelsk) ere n universitetsstudent, og en av Takis venninner.
 Hitoha Miyamizu spilt av: Etsuko Ichihara (japansk) og Glynis Ellis (engelsk) er mormoren til Mitsuha og Yotsuha.
 Yotsuha Miyamizu spilt av Kanon Tani (japansk) og Catie Harvey (engelsk) er Mitsuhas yngre søster, med en sterk personlighet.
 Toshiki Miyamizu spilt av Masaki Terasoma (japansk) og Scott Williams (engelsk) er en enkemann, og far til Mitsuha og Yotsuha. Han pleide å være en folklorist, som kom til byen for å drive forskning.
 Futaba Miyamizu spilt av Sayaka Ohara (japansk) og Michelle Ruff (engelsk) er moren til Mitsuha og Yotsuha. Hun er kona til Toshiki, og datteren til Hitoha.
 Yukari Yukino spilt av: Kana Hanazawa (japansk) og Katy Vaughn (engelsk) er en litteratur-lærer ved Itomori High School.

Referanser

Eksterne lenker 
 

Filmer fra 2016
Japanske animerte fantasyfilmer
Japanske animerte dramafilmer
Animerte romantiske filmer
Ungdomsfilmer
Japanskspråklige filmer
Filmer satt til 2020-årene